smcproject/ml-wiki-sentences huggingface dataset:
ഉദ്ഭടൻ, കുമാരിലഭട്ട , ഭർത്തൃമിത്രൻ, ശബരസ്വാമി എന്നീ ആചാര്യന്മാരാണ് നാമനിർദ്ദേശം ചെയ്തു സ്മരിക്കപ്പെട്ടിരുന്നവർ.
പ്രസ്തുതകൃതി മുംബൈയിൽ നിർണയസാഗര പ്രസ്സിൽ നിന്നും 1916-ൽ അച്ചടിച്ചു പ്രകാശിപ്പിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിധാവൃത്തിമാതൃക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭിധർമകോശം ഇംഗ്ലീഷ് വിലാസം https://ml.wikipedia.org/wiki/Abhidharma-kosa
ബൌദ്ധദർശനങ്ങളുടെ സമാഹാരമായ ഒരു പ്രമാണഗ്രന്ഥമാണ് അഭിധർമകോശം .
ബൌദ്ധ ധർമത്തിന്റെ തത്ത്വസംഹിതകൾ ത്രിപിടകങ്ങളിലും (വിനയപിടകം, സുത്തപിടകം, അഭിധർമപിടകം ) അതുപോലുള്ള മറ്റുചില ഗ്രന്ഥങ്ങളിലുമായി ചിതറിക്കിടക്കുന്നു.
അസംഗാചാര്യന്റെ ഇളയ സഹോദരനായ ആചാര്യവസുബന്ധു അങ്ങിങ്ങായിക്കിടന്ന ബൌദ്ധധർമസംഹിതകൾ മുഴുവൻ സമാഹരിച്ചു പരിഷ്കരിച്ച് ശാസ്ത്രീയമായി ക്രമപ്പെടുത്തി അഭിധർമകോശം എന്ന കോശഗ്രന്ഥത്തിൽ ഉൾക്കൊള്ളിച്ചു.
വസുബന്ധു ഈ സംഹിതകൾക്ക് അത്യുത്കൃഷ്ടമായ ഒരു ഭാഷ്യംകൂടി പിന്നീട് തയ്യാറാക്കുകയുണ്ടായി.
ത്രിപിടകസാഹിത്യത്തിൽ അഭിധർമകോശഭാഷ്യം എന്ന പേരിൽ ഇതു പ്രസിദ്ധമായിത്തീർന്നു.
ഈ ഭാഷ്യം ബൌദ്ധധർമസിദ്ധാന്തങ്ങളുടെ പൊരുൾ പൂർണമായും പകർന്നു തരുന്നു.
പ്രസിദ്ധ ചീനസഞ്ചാരിയായ ഹ്യൂൻസാങ് ഈ ഭാഷ്യത്തിനു തയ്യാറാക്കിയ ചീനഭാഷാ വിവർത്തനം ബൌദ്ധമതാനുയായികൾക്ക് വിലപ്പെട്ടൊരു വേദഗ്രന്ഥമാണ്.
ബുദ്ധംതത്തിന്റെ പ്രാമിണിക ഗ്രന്ഥം
ആചാര്യവസുബന്ധു തന്റെ ജീവിതത്തിന്റെ പ്രഥമചരണത്തിൽ സർവാസ്തിവാദ സിദ്ധാന്തം അനുസരിച്ച് കാരികാസമ്പ്രദായത്തിൽ അഭിധർമകോശം രചിച്ചു; ഇത് സർവാസ്തിവാദികളുടെ പ്രഥമ പ്രാമാണിക ഗ്രന്ഥമായി കരുതപ്പെട്ടുപോരുന്നു.
വസുബന്ധു അഭിധർമകോശത്തിന്റെ പ്രണയനത്തിലൂടെ വൈഭാഷിക സമ്പ്രദായത്തിന്റെ സിദ്ധാന്തങ്ങളെ അരക്കിട്ടുറപ്പിച്ചു.
കാശ്മീരിലെ വൈഭാഷിക സമ്പ്രദായാനുയായികൾ എല്ലാംതന്നെ അഭിധർമകോശത്തെ തങ്ങളുടെ ദർശനത്തിന്റെ ആധികാരികഗ്രന്ഥമായി കരുതിയിരുന്നു.
ബൌദ്ധദാർശനിക ചിന്താപരമ്പരയുടെ മൂലരൂപവും നിഷ്കൃഷ്ടനിരൂപണവും മറ്റെങ്ങും ലഭ്യമാകാത്തതരത്തിൽ ഇതിൽ ഉൾക്കൊള്ളിച്ചിരിക്കുന്നു.
ഈ ഗ്രന്ഥത്തിന്റെ പ്രസിദ്ധിയും പ്രചാരവും കാദംബരീകാരനായ ബാണഭട്ടന്റെ പരാമർശനത്തിൽ നിന്നും (തത്തകൾക്കുപോലും അഭിധർമകോശോപദേശം നല്കിയിരുന്നുവെന്ന്; ശുകൈരപിശാക്യശാസനകുശലൈഃ കോശം സമുപദിശദ്ഭിഃ ) വ്യക്തമാകുന്നു.
അഭിധർമകോശത്തിൽ സർവാസ്തിവാദത്തോടൊപ്പം തന്നെ, ഇതരദർശനങ്ങളെപ്പറ്റിയും വസുബന്ധു ചർച്ച നടത്തിയിട്ടുണ്ട്.
ഭഗവാൻ തഥാഗതന്റെ ദാർശനിക ചിന്തകൾക്കെതിരായ സിദ്ധാന്തങ്ങൾ പ്രചരിപ്പിക്കുവാൻ വേണ്ടിയാണ് വസുബന്ധു ഈ ഗ്രന്ഥം രചിച്ചത്.
ഇദ്ദേഹം സർവാസ്തിവാദസിദ്ധാന്തങ്ങളുടെ പ്രണേതാവായിരുന്നു.
പക്ഷേ, തഥാഗതനാകട്ടെ ത്രികാലങ്ങളുടെ അനിത്യതയെപ്പറ്റിയാണ് ചിന്തിച്ചത്.
ഈ ചിന്താഗതിക്കെതിരായി സ്വന്തം വാദം സ്ഥാപിക്കുവാൻ വസുബന്ധു ഈ ഗ്രന്ഥത്തിലൂടെ ശ്രമിച്ചു.
പഞ്ചവിധ ധർമങ്ങളുടെ (വസ്തു, വിഷയം, അർഥം, പദാർഥം, പ്രമേയം) സത്താത്മകമായ അസ്തിത്വം ഭൂത വർത്തമാന-ഭാവി കാലങ്ങളിൽ എങ്ങനെയാണെന്ന് പ്രതിപാദിക്കുന്ന ചിന്താപദ്ധതിയാണ് സർവാസ്തിവാദം എന്ന് അഭിധർമകോശത്തിൽ വസുബന്ധു വ്യക്തമാക്കിയിട്ടുണ്ട്.
സർവാസ്തിവാദമനുസരിച്ച് ത്രികാലങ്ങൾ നിത്യവും അസ്തിത്വയുക്തവും ആണ്.
ഭൂതഭാവികൾ അനിത്യവും അസ്തിത്വശൂന്യവുമാണെന്ന വാദം ഉന്നയിക്കുന്നപക്ഷം മനഃശാസ്ത്ര തത്ത്വങ്ങൾ അസ്ഥാനത്തായിത്തീരും എന്ന് ഇദ്ദേഹം അഭിപ്രായപ്പെടുന്നു.
സർവാസ്തിവാദികൾ സ്ഥാവരവാദികളോട് ആശയപരമായി വളരെ അടുപ്പമുള്ളവരാണ്.
സംസ്കൃതഭാഷയിൽ തങ്ങളുടെ സിദ്ധാന്തങ്ങൾ പ്രതിപാദിച്ചുപോന്ന ബൌദ്ധ പന്ഥികളിൽ (ബുദ്ധമതാനുയായികൾ) സർവാസ്തിവാദികളായ ആചാര്യൻമാരുടെ സംഖ്യ അധികമായിരുന്നു.
സർവാസ്തിവാദികളുടെ ആശ്രയദാതാവായിരുന്ന കനിഷ്കൻ ആ സിദ്ധാന്തങ്ങളെപ്പറ്റിയുള്ള ഗംഭീരമായ ഒരു ചർച്ചാസമ്മേളനം വിളിച്ചുകൂട്ടിയിട്ടുണ്ട്.
ആചര്യവസുബന്ധു
അഭിധർമകോശത്തിന്റെ പ്രണേതാവായ ആചാര്യവസുബന്ധു എ.ഡി. 4-ആം ശതകത്തിലാണ് ജീവിച്ചിരുന്നതെന്ന് ചരിത്രകാരൻമാർ കരുതുന്നു.
ആചാര്യൻ 80 വയസ്സുവരെ ജീവിച്ചിരുന്നു എന്നും 26 ഗ്രന്ഥങ്ങൾ രചിച്ചു എന്നും ചീനഭാഷയിൽ എഴുതപ്പെട്ട ത്രിപിടക ഗ്രന്ഥത്തിൽ പ്രസ്താവിച്ചുകാണുന്നു.
പക്ഷേ, ഇദ്ദേഹത്തിന്റെ ഒൻപത് കൃതികൾ മാത്രമേ ലഭിച്ചിട്ടുള്ളു.
അഭിധർമകോശഭാഷ്യം എന്ന ഗ്രന്ഥത്തിന്റെ കൈയെഴുത്തുപ്രതി തിബത്തിൽ നിന്നും കണ്ടെടുത്തത് മഹാപണ്ഡിതനായ രാഹുൽ സാംകൃത്യായനാണ്.
പുദ്ഗളം സിദ്ധാന്തത്തിൽ വിശ്വസിക്കുന്നവർക്ക് രണ്ടു പ്രധാന മാർഗങ്ങളുണ്ട്: വാസ്തിപുത്രീയമാർഗം, സമ്മിതീയമാർഗം.
പുദ്ഗളം ചിരസ്ഥായിയായ ഒരു തത്ത്വമാണ്.
ഇതില്ലാതെ പൂർവജന്മം സാധ്യമല്ലെന്നാണ് സങ്കല്പം.
ആചാര്യവസുബന്ധു തന്റെ അഭിധർമകോശത്തിന്റെ അന്ത്യത്തിൽ ഈ രണ്ടു മാർഗങ്ങളെപ്പറ്റിയും വിശദമായിത്തന്നെ ചർച്ച ചെയ്തിട്ടുണ്ട്.
വസുബന്ധുവിന്റെ ശക്തനായ പ്രതിദ്വന്ദ്വി, സംഘഭദ്രൻ എന്ന ആചാര്യനായിരുന്നു.
സംഘഭദ്രൻ 12 വർഷത്തെ നിരന്തരാധ്വാനഫലമായി കോശകാരിക എന്നൊരു ഗ്രന്ഥം രചിച്ച് അഭിപ്രായത്തിനായി വസുബന്ധുവിന് അയച്ചുകൊടുത്തു.
വസുബന്ധു ആദ്യത്തെ പേരു മാറ്റിയിട്ട് ന്യായാനുസാരശാസ്ത്രം എന്നു ഗ്രന്ഥനാമം നല്കി.
വസുബന്ധുവിന്റെ അഭിധർമകോശത്തിന്റെ ഖണ്ഡനപരമായ ഒരു വിമർശനമാണ് ഈ ഗ്രന്ഥം.
കടുത്ത വിമർശനത്തിനു വിധേയമായെങ്കിലും അഭിധർമകോശം ബൌദ്ധധർമത്തിന്റെ മഹത്തായ ആധികാരികഗ്രന്ഥമായിത്തന്നെ നിലനിന്നുപോരുന്നു.
ബൗദ്ധദർശനങ്ങളുടെ വിശ്വകോശം
അഭിധർമകോശം സമ്പൂർണ ബൌദ്ധദർശനങ്ങളുടെ അംഗീകൃതമായ ഒരു വിശ്വകോശം തന്നെയാണ്.
മറ്റൊരു ബൌദ്ധഗ്രന്ഥത്തിനും ഇത്രയധികം പ്രസിദ്ധിയും പ്രാമാണികത്വവും ലഭിച്ചിട്ടില്ല.
ഈ വിശിഷ്ട ഗ്രന്ഥത്തിന് ആറും ഏഴും ശതകങ്ങളിൽ ചൈനീസിൽ രണ്ടു പരിഭാഷകൾ ഉൾപ്പെടെ നിരവധി വ്യാഖ്യാനങ്ങളും പുനർവ്യാഖ്യാനങ്ങളും പുറത്തുവന്നിട്ടുണ്ട്.
ഇവയിൽ സ്ഥിരമതിയുടെ തത്ത്വാർഥം, ദിങ്നാഗന്റെ മർമപ്രദീപം, യശോമിത്രന്റെ സ്ഫുടാർഥം എന്നിവ വളരെ പ്രസിദ്ധമാണ്.
പണ്ഡിതനായ ഡാംപൂർസേ പുരാതനങ്ങളായ നിരവധി ടീകകൾ സമാഹരിച്ചും സമന്വയിപ്പിച്ചും ഒരു ആധുനിക വ്യാഖ്യാനം പ്രസിദ്ധപ്പെടുത്തിയിട്ടുണ്ട്.
പില്ക്കാലത്ത് അഭിധർമകോശത്തിന്റെ ചുവടുപിടിച്ച് ജൈനതത്ത്വജ്ഞാന സംബന്ധമായ തത്ത്വാർഥാധിഗമം എന്ന ഗ്രന്ഥം രചിക്കുവാൻ ഉമാസ്വാതി എന്ന പണ്ഡിതന് പ്രചോദനം നല്കിയത് ആചാര്യ വസുബന്ധു ആണ്.
അഭിധർമകോശം Archived 2013-08-28 at the Wayback Machine .
അഭിധർമകോശം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിധർമകോശം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭിജിത്ത് ഇംഗ്ലീഷ് വിലാസം https://ml.wikipedia.org/wiki/Abhijit ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജോതിഷത്തിലെ മുഹൂർത്തവിഷയത്തിൽ വ്യവഹരിക്കപ്പെടാറുള്ള 27 നക്ഷത്രങ്ങളിൽതന്നെ അന്തർഭവിക്കുന്നതായ അധികനക്ഷത്രം.
ഉത്രാടം നക്ഷത്രത്തിന്റെ അവസാനപാതവും (15 നാഴിക) തിരുവോണത്തിൻറെ ആദ്യത്തെ 4 നാഴികയും ചേർന്ന 19 നാഴിക സമയമാണ് അഭിജിത്ത് “ ഗോവിന്ദ്ദാദ്യഘടീ ചതുഷ്ക സഹിതോ
വിശ്വാന്ത്യ പാദോ അഭിജിത്ത്.
(വരദീപിക) ”
'ജാതക'ത്തിലും 'പ്രശ്ന'ത്തിലും 27 നക്ഷത്രങ്ങളേ പരിഗണിക്കാറുള്ളു.
എന്നാൽ മുഹൂർത്തത്തിൽ 'ശലാകാവേധം' മുതലായവ നിർണയിക്കേണ്ട അവസരങ്ങളിൽ അഭിജിത്തിന്റെ ആവശ്യം ഉണ്ടാകുന്നു.
അഭിജിത്ത് വിജയൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Abhijith_Vijayan
കേരളത്തിലെ ഒരു ഗായകനാണ് അഭിജിത്ത് വിജയൻ .
2000-ഓളം ഗാനങ്ങൾ ഇദ്ദേഹം ആലപിച്ചിട്ടുണ്ട്.
ആകാശമിഠായി എന്ന ചിത്രത്തിലെ ഗാനമാണ് ആദ്യമായി ചലച്ചിത്രത്തിനായി ആലപിച്ചത്.
2017-ലെ സംസ്ഥാന ചലച്ചിത്രപുരസ്കാരത്തിൽ മികച്ച ഗാനത്തിനുള്ള പുരസ്കാരത്തിൽ അവസാന റൗണ്ടിൽ നിന്നും ഇദ്ദേഹം പുറത്തായി.
ഭയാനകം എന്ന ചിത്രത്തിലെ കുട്ടനാടൻ കാറ്റു ചോദിക്കുന്നു എന്ന ഗാനമാണ് പുരസ്കാരത്തിനായി നിർദ്ദേശിക്കപ്പെട്ടത്.
എന്നാൽ ഈ ഗാനം യേശുദാസാണ് ആലപിച്ചത് എന്ന ധാരണയാൽ ജൂറി അംഗങ്ങൾ തിരഞ്ഞെടുക്കാൻ ശ്രമിച്ചെങ്കിലും ആലപിച്ചത് യേശുദാസല്ല എന്നറിഞ്ഞതിനാൽ ആവസാന നിമിഷം പുരസ്കാരത്തിൽ നിന്നും ഒഴിവാക്കി.
ജൂറി അംഗവും സംഗീത സംവിധായകനുമായ ജെറി അമൽ ദേവ് അവാർഡ് നിർണയത്തെക്കുറിച്ച് പിന്നീട് വെളിപ്പെടുത്തിയത് വിവാദമാക്കപ്പെട്ടു.
എം.കെ അർജുനന് 2017-ലെ മികച്ച സംഗീത സംവിധായകനുള്ള അവാർഡ് നേടിക്കൊടുത്തത് ഭയാനകത്തിലെ ഗാനങ്ങളാണ്.
മികച്ച ഗായകനുള്ള പുരസ്കാരം മായാനദിയിലെ ഗാനം ആലപിച്ച ഷഹബാസ് അമനാണ് നൽകിയത്.
അഭിധാനപ്പഠീപിക
പാലിഭാഷയിൽ എഴുതപ്പെട്ട ഒരു പ്രാചീന നിഘണ്ടുവാണ് അഭിധാനപ്പഠീപിക .
സിലോൺ കേന്ദ്രീകരിച്ച് മതപ്രചാരണത്തിൽ മുഴുകിരുന്ന ഭിക്ഷുവായ മൊഗല്ലനയാണ് ഇതിന്റെ സംശോധന പൂർത്തിയാക്കിയിട്ടുള്ളതെന്നു കരുതുന്നു.
മഹാജേതവാന വിഹാരത്തിലെ രാജവായിരുന്ന പരാക്രമബാഹുവിന്റെ കാലത്താണ് ഇതു രചിയ്ക്കപ്പെട്ടത്.
(1153-1186) സ്വാധീനം
അമരസിംഹന്റെ അമരകോശത്തെ അധികരിച്ചാണ് ഈ നിഘണ്ടു പൂർത്തീകരിച്ചിട്ടുള്ളത്.
അഭിജിത് ബാനർജി ഇംഗ്ലീഷ് വിലാസം https://ml.wikipedia.org/wiki/Abhijit_Banerjee
ഇന്ത്യൻ വംശജനായ അമേരിക്കൻ സാമ്പത്തിക ശാസ്ത്രജ്ഞനാണ് അഭിജിത് ബിനായക് ബാനർജി ( ഇംഗ്ലീഷ് : Abhijit Vinayak Banerjee ; ബംഗാളി : অভিজিৎ বিনায়ক বন্দ্যোপাধ্যায় , ജനനം 1961).
ആഗോള ദാരിദ്ര്യ നിർമ്മാർജ്ജനത്തിന് പ്രത്യേക  ഊന്നൽ നൽകിക്കൊണ്ട് വികസന സാമ്പത്തിക മേഖലയിലെ പ്രവർത്തനങ്ങൾക്ക് നൽകിയ സംഭാവനകൾ പരിഗണിച്ച് ബാനർജിക്ക് 2019 ൽ സാമ്പത്തിക ശാസ്ത്രത്തിനുള്ള നോബൽ സമ്മാനം ലഭിച്ചു.
മസാച്യുസൈറ്റ്‍സ് ഇൻസ്റ്റിറ്റ്യൂട്ട് ഓഫ് ടെക്ന‍ോളജിയിലെ സാമ്പത്തിക ശാസ്ത്രജ്ഞനും ഗവേഷകനുമാണ്  അഭിജിത് ബാനർജി.
പ്രമുഖ സാമ്പത്തിക ശാസ്ത്രജ്ഞരായ എസ്‍തർ ഡുഫ്‍ളോ, മിഖായേൽ ക്രെമർ എന്നിവർക്കൊപ്പമാണ് അദ്ദേഹം സാമ്പത്തിക നൊബേൽ നേടിയത്.
ഇന്ത്യൻ സാമ്പത്തിക ശാസ്ത്രജ്ഞനായ അമർത്യ സെന്നിന് ശേഷം ഈ നേട്ടം കൈവരിക്കുന്ന ആദ്യത്തെ ഇന്ത്യൻ വംശജനാണ് അഭിജിത് ബാനർജി.
ആഗോള ദാരിദ്ര്യ നിർമ്മാർജ്ജനത്തിനുള്ള പരീക്ഷണാത്മക സമീപനത്തിനാണ് അദ്ദേഹത്തിന് സാമ്പത്തിക നൊബേൽ ലഭിച്ചത്.
1961-ൽ കൊൽക്കത്തയിലാണ് അഭിജിത് ബാനർജി ജനിച്ചത്.
അച്ഛനായ ദീപക് ബാനർജിയും അമ്മ നിർമ്മലാ ബാനർജിയും എക്കണോമിക്സ് അധ്യാപകരായിരുന്നു.
പ്രസിഡൻസി കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടിയ അദ്ദേഹം ജെഎൻയുവിൽ നിന്നാണ് ബിരുദാനന്തരബിരുദം നേടിയത്.
പിന്നീട് 1988-ൽ ഹാർവാർഡ് സർവകലാശാലയിൽ നിന്ന് അദ്ദേഹം പിഎച്ച്‍ഡി നേടി.
വിവരവിനിമയത്തിൻറെ സാമ്പത്തിക ശാസ്ത്രം എന്നതായിരുന്നു ഹാർവാർഡിൽ അദ്ദേഹത്തിൻറെ തീസിസ് വിഷയം.
നിലവിൽ മസാച്യുസൈറ്റ്‍സ് ഇൻസ്റ്റിറ്റ്യൂട്ട് ഓഫ് ടെൿനോളജിയിൽ അധ്യാപകനാണ് അഭിജിത് ബാനർജി.
പ്രശസ്ത വിദ്യാഭ്യാസ സ്ഥാപനങ്ങളായ ഹാർവാർഡ് സർവകലാശാലയിലും പ്രിൻസ്റ്റൺ സർവകലാശാലയിലും അദ്ദേഹം അധ്യാപകനായിരുന്നു.
അധ്യാപനരംഗത്തായിരിക്കെയാണ് അദ്ദേഹം വികസനസാമ്പത്തിക ശാസ്ത്രത്തിൽ ശ്രദ്ധയൂന്നിയത്.
2019 ലെ ലോക്സഭാ തിരഞ്ഞടുപ്പിലെ കോൺഗ്രസ്സിന്റെ പ്രധാന വാഗ്ദാനമായിരുന്ന ന്യായ് പദ്ധതിയുടെ രൂപരേഖ തയ്യാറാക്കുന്നതിലും അദ്ദേഹം പങ്കുവഹിച്ചിട്ടുണ്ട്.
പുരസ്‌കാരങ്ങൾ
അദ്ദേഹത്തിന് 'പുവർ  ഇക്കണോമിക്‌സ്' എന്ന പുസ്തകത്തിന് ഗോൾഡ്മാൻ സാച്ച്‌സ് ബിസ്സിനസ്സ് ബുക്ക് ഓഫ് ദി ഇയർ പുരസ്‌കാരം ലഭിച്ചു.
2015-നു ശേഷമുള്ള വികസന അജണ്ട ആധാരമാക്കി യു.എൻ. സെക്രട്ടറി ജനറൽ രൂപീകരിച്ച പ്രശസ്ത വ്യക്തികളുടെ ഉന്നതതല സമിതിയിൽ അംഗമായിരുന്നു അഭിജിത് ബിനായക് ബാനർജി.2019 ലെ സാമ്പത്തിക ശാസ്ത്ര നൊബേൽ പുരസ്കാരം നേടിയത് അദ്ദേഹം ആണ്.
കൃതികൾ ചാഞ്ചാട്ടവും വളർച്ചയും (Volatility And Growth) പുവർ  ഇക്കണോമിക്‌സ് : ആഗോള ദാരിദ്ര്യത്തിനെതിരെ പോരാടുന്നതിനുള്ള ഒരു സമൂലമായ പുനർവിചിന്തനം A Short History of Poverty Measurements അവലംബം
അഭിജിത്ത് (വിവക്ഷകൾ)
അഭിജിത്ത് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അഭിജിത്ത് - ഒരു മലയാള നക്ഷത്രം അഭിജിത്ത് (നക്ഷത്രരാശി) - ആധുനിക നക്ഷത്രരാശി അഭിജിത്ത് (നക്ഷത്രം) - അയംഗിതി രാശിയിലെ വേഗ നക്ഷത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അഭിധ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അലങ്കാരശാസ്ത്രത്തിൽ വാക്കിന്റെ സങ്കേതരൂപമായ അർഥത്തെ പ്രകാശിപ്പിക്കുന്ന മൂന്ന് ശബ്ദവൃത്തികളിൽ ഒന്നാണ് അഭിധ .
ലക്ഷണയും വ്യഞ്ജനയുമാണ് മറ്റ് രണ്ടെണ്ണം അഭിധ എന്ന ശബ്ദത്തിന് നാമം , വാച്യാർഥം എന്നീ പൊരുളുകളുമുണ്ട്.
ഏതു ശബ്ദത്തിനും അർഥമുണ്ടായിരിക്കും .
അർഥയുക്താക്ഷരം ശബ്ദം, അതേ പ്രകൃതിയെന്നതും, പദമെന്നാൽ പ്രയോഗിപ്പാൻ സജ്ജമായുള്ള ശബ്ദമാം എന്നാണ് വ്യാകരണവിധി.
ശബ്ദങ്ങൾ അർഥത്തോടുള്ള ബന്ധത്തിന്-അർഥം ജനിപ്പിക്കുന്നതിനുള്ള ശക്തിക്ക്-ശബ്ദവ്യാപാരം എന്നാണ് സാഹിത്യശാസ്ത്ര സംജ്ഞ.
ശബ്ദങ്ങൾക്ക് മൂന്നുമാതിരി അർഥം വരാം.
അവയിൽ പ്രാഥമികവും നിയതവുമായ അർഥത്തിന് വാച്യാർഥം എന്നു പറയുന്നു.
ഇന്ന ശബ്ദത്തിന് ഇന്ന അർഥം എന്ന് പൊതുജനസമ്മതം കിട്ടിയ സാങ്കേതികാർഥമാണിത്.
ഉദാഹരണം ആന , കലം , കുതി(ക്കുക).
ഇന്നമാതിരിയുള്ള മൃഗം , പാത്രം , പ്രവൃത്തി എന്നിവ യഥാക്രമം അവയുടെ വാച്യാർഥമാകുന്നു; ആ ശബ്ദത്തിൽ വാചകങ്ങൾ; ആ അർഥങ്ങളെ പ്രതിപാദിക്കുന്ന ശബ്ദവ്യാപാരം അഭിധ.
അഭിധ മൂന്നു വിധം
അഭിധ മൂന്നു പ്രകാരമാണ്: രൂഢി, യോഗം, യോഗരൂഢി എന്നിങ്ങനെ (ഭാഷാഭൂഷണം).
രൂഢി
അവയവ വിഭാഗം കൂടാതെ, ഇന്ന അക്ഷരത്തിന് അഥവാ അക്ഷരക്കൂട്ടത്തിന് ഇന്ന അർഥം എന്നു സങ്കല്പിക്കുകയാണ് രൂഢി.
ഉദാഹരണം ആന മുതലായി മേല്ക്കുറിച്ചവതന്നെ.
യോഗം
ശബ്ദത്തിൽ അവയവം കല്പിച്ച് അവയുടെ യോഗത്താൽ അർഥം പ്രതിപാദിക്കുക.
ഉദാഹരണം ആനക്കാരൻ ‍, കലവറ .
യോഗരൂഢി
അവയവശക്തിയും (യോഗം) അഖണ്ഡശക്തിയും (രൂഢി) കൂടി ആവശ്യമാകുന്നത് യോഗരൂഢി.
ഉദാഹരണം കുതിര ; കുതിക്കുന്നത് എന്നു യോഗാർഥം.
ഈ യോഗാർഥത്താൽ കുതിക്കുന്ന ഏതൊന്നിനേയും ആ ശബ്ദം കുറിക്കാമെന്നിരിക്കെ അതിൽ ഒന്നിൽമാത്രം അർഥത്തെ നിയമിച്ചു നിർത്തുന്നത് രൂഢി.
ഇങ്ങനെ യോഗരൂഢിയാൽ, ഇന്നമാതിരിയുള്ള മൃഗം എന്ന് അർഥസിദ്ധി.
അഭിധാനിയാമകങ്ങൾ
ഒരു ശബ്ദത്തിന് ഒന്നിലേറെ വാച്യാർഥം വരാം.
ഉദാഹരണം മലർ (പൂവ് എന്നും നെല്പൊരി എന്നും രണ്ടർഥം).
ഇതിൽ ഏതർഥമാണ് വിവക്ഷിതം എന്നു നിർണിയിക്കുന്നതിന് അഭിധാനിയാമകങ്ങളായ പല ഘട്ടങ്ങളുണ്ട്; അവ പതിമൂന്നെണ്ണമെന്ന് ഭാഷാഭൂഷണത്തിൽ കാണാം.
അന്യോന്യമുള്ള അത്യല്പമാത്രമായ ഭേദങ്ങളെ വിട്ടു പരിഗണിച്ചാൽ അഭിധാനിയാമകങ്ങളെ നാലായി ചുരുക്കാൻ കഴിയും.
വിശേഷണ ശബ്ദങ്ങളുടെ യോഗം
ഉദാഹരണം മന്ത്രപൂർണമായ മറ (മറ = വേദം); ഉയരമില്ലാത്ത മറ (മറ = വേലി, യവനിക).
മുൻപിൻ പദങ്ങളുടെ കൂട്ട്.
ഉദാഹരണം അവൽ - മലർ ‍- ശർക്കര - പഴം (ഇവിടെ മലരിന് നെല്പൊരി എന്നർഥം).
രാമരാവണൻമാർ (ഇവിടെ രാമൻ എന്നതിന് ദശരഥപുത്രനായ രാമൻ എന്ന് അർഥം).
പ്രകരണം (സന്ദർഭം)
ദേശം , കാലം , വക്താവ്, ശ്രോതാവ് ഇത്യാദി കാര്യങ്ങളുടെ ജ്ഞാനം.
ഉദാഹരണം ദേവൻ തന്നെ പ്രമാണം .
രാജസേവകൻ രാജസന്നിധിയിൽ ഉണർത്തിക്കുന്നത് എന്ന പ്രകരണവിശേഷത്താൽ ദേവശബ്ദത്തിന് രാജാവ് എന്ന് അർഥം ഗ്രഹിക്കുന്നു.
ആംഗികം
കൈക്രിയ മുതലായ അംഗചേഷ്ടകൾ.
ഉദാഹരണം ഇത്ര പൊക്കമുള്ള പശു .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിധ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അസറ്റാൽ ഇംഗ്ലീഷ് വിലാസം https://ml.wikipedia.org/wiki/Acetal ഒരു സാദാ അസറ്റാൽ
ഒരു ആൽഡിഹൈഡും കൂടിയ അളവിൽ ആൽക്കഹോളും തമ്മിൽ അനുയോജ്യമായ പരിതഃസ്ഥിതിയിൽ പ്രവർത്തിച്ചുണ്ടാകുന്ന ഒരു കാർബണിക സംയുക്തമാണ് അസറ്റാൽ .
ഇതു രണ്ടു ഘട്ടങ്ങളിലായി നടക്കുന്ന രാസപ്രവർത്തനമാണ്.
ആദ്യത്തെ ഘട്ടത്തിൽ ഹെമി അസറ്റാലുകൾ ഉത്പാദിപ്പിക്കപ്പെടുകയും ഈ ഹെമി അസറ്റാലുകൾ കൂടുതൽ ആൽക്കഹോളുമായി പ്രവർത്തിക്കുമ്പോൾ അസറ്റാലുകൾ ഉത്പാദിപ്പിക്കപ്പെടുകയും ചെയ്യുന്നു.
രാസത്വരകമായി അമ്ളസ്വഭാവമുള്ള പദാർഥങ്ങളോ കാൽസ്യം ക്ലോറൈഡുപോലെയുള്ള വസ്തുക്കളോ ഉപയോഗിക്കുന്നു.
അസറ്റാലിന്റെ ഫോർമുല:  RCH (OR') 2 ഇതിൽ R എന്നത് ഹൈഡ്രജനോ ഒരു ആൽക്കലൈൻ റാഡിക്കിലോ ആകാം.
ആൽഡിഹൈഡിൽ നിന്നും അസറ്റാൽ സവിശേഷതകൾ
അസറ്റാലുകൾ സ്ഥിരതയുള്ള ഈഥറുകളാണ് .
അസറ്റാൽഡിഹൈഡും ഈഥൈൽ ആൽക്കഹോളും ചേർന്ന മിശ്രിതം 100 ° C യിൽ ചൂടാക്കിയാൽ അസറ്റാൽഡിഹൈഡ് ഡൈഇഥൈൽ അസറ്റാൽ ഉണ്ടാകുന്നു.
ഇതിന്റെ ഫോർമുല CH 3 CH(OC 2 H 5 ) 2 .
സുഗന്ധമുള്ള ഈ ദ്രവപദാർഥം 130 ° C-യിൽ തിളയ്ക്കുന്നതുമാണ്.
മുൻ കാലങ്ങളിൽ ഈ യൗഗികത്തിനു മാത്രമാണ് അസറ്റാൽ എന്നു പേരു നൽകിയിരുന്നത്.
CH .
(OR') 2 എന്ന പൊതുവായ ഫോർമുല ഇപ്പോൾ അസറ്റാൽ യൗഗികങ്ങളെ സൂചിപ്പിക്കാനുപയോഗിക്കുന്നു.
ആൽക്കഹോളിനുപകരം 1: 2 ഗ്ലൈക്കോളുകൾ ഉപയോഗിച്ചാൽ ചാക്രിയ അസറ്റാലുകൾ ലഭിക്കും.
അസറ്റാൽ യൗഗികങ്ങൾ പൊതുവേ സ്ഥിരതയുള്ളവയാണ്.
എന്നാൽ ഇവ സാധാരണയായി സാവകാശം ജലീയ വിശ്ലേഷണത്തിനു വിധേയമാകുമ്പോൾ ഇവയുണ്ടാക്കാനുപയോഗിച്ച അതേ ആൽഡിഹൈഡും ആൽക്കഹോളും തിരികെ ലഭിക്കുന്നു.
അസറ്റാൽഡിഹൈഡ് ഡൈഈഥൈൽ അസറ്റാൽ ഒരു ലായകമായും ഔഷധ നിർമിതിക്കും ഉപയോഗിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അസറ്റാൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അസലി ഇംഗ്ലീഷ് വിലാസം https://ml.wikipedia.org/wiki/Azali_(film)
ക്വാബെന ഗ്യാൻസാ സംവിധാനം ചെയ്ത് 2018-ൽ പുറത്തിറങ്ങിയ ഘാന നാടക ചിത്രമാണ് അസലി .
92-ാമത് അക്കാദമി അവാർഡിൽ മികച്ച അന്താരാഷ്ട്ര ഫീച്ചർ ഫിലിമിനുള്ള ഘാന എൻട്രിയായി ഇത് തിരഞ്ഞെടുക്കപ്പെട്ടു.
പക്ഷേ അത് നാമനിർദ്ദേശം ചെയ്യപ്പെട്ടില്ല.
മികച്ച ഇന്റർനാഷണൽ ഫീച്ചർ ഫിലിം ഓസ്‌കാറിന് ഘാന ആദ്യമായി ഒരു ചിത്രം സമർപ്പിച്ചു.
2018-ലെ ഘാന മൂവി അവാർഡിൽ 15 വിഭാഗങ്ങളിലായി ചിത്രം നാമനിർദ്ദേശം ചെയ്യപ്പെട്ടു.
2019 ഗോൾഡൻ മൂവി അവാർഡ്‌സിൽ ഇതിന് 19 നോമിനേഷനുകൾ ലഭിച്ചു.
Award Date of ceremony Category Recipient Result Ref 2018 Ghana Movie Awards 30 December 2018 Best Picture Sandra Dwommoh നാമനിർദ്ദേശം Directing Kwabena Gyansah നാമനിർദ്ദേശം Lead Actress Asana Alhassan നാമനിർദ്ദേശം Lead Actor Adjetey Annan നാമനിർദ്ദേശം Supporting Actress Ama K. Abebrese നാമനിർദ്ദേശം Adapted or Original Screenplay Gwendellen Quatey നാമനിർദ്ദേശം 2019 Golden Movie Awards 24 August 2019 Golden Soundtrack Gomez Tito വിജയിച്ചു Golden Promising Actor Asana Alhassan വിജയിച്ചു Golden Indigenous Movie Kwabena Gyansah വിജയിച്ചു Golden Cinematography William K. Abgeti വിജയിച്ചു Golden Movie Drama Kwabena Gyansah വിജയിച്ചു Golden Overall Kwabena Gyansah വിജയിച്ചു അവലംബം പുറംകണ്ണികൾ Azali ഇന്റർനെറ്റ് മൂവി ഡാറ്റാബേസിൽ
അസറ്റൊ അസറ്റിക് അമ്ളം ഇംഗ്ലീഷ് വിലാസം https://ml.wikipedia.org/wiki/Acetoacetic_acid
കീറ്റൊ (CO) ഗ്രൂപ്പോടുകൂടിയ ഒരു കാർബണിക അമ്ലമാണു് അസറ്റൊ അസറ്റിക് അമ്ളം .
ഫോർമുല, CH 3 COCH 2 COOH എന്നതാണു് ഫോർമുല.
ദ്രവപദാർത്ഥമായ ഇതിന്റെ ദ്രവണാങ്കം 36-37°C ആണു്.
വളരെ അസ്ഥിരമായ ഈ അമ്ലത്തിന്റെ ഈഥൈൽ എസ്റ്റർ അതിപ്രധാനമായ ഒരു കാർബണിക പദാർഥമാണു്.
എസ്റ്ററിൽനിന്നാണ് അമ്ളം ആവശ്യമുള്ളപ്പോൾ ഉത്പാദിപ്പിക്കുന്നത്.
എസ്റ്റർ തണുത്ത സോഡിയം ഹൈഡ്രോക്സൈഡ് കൊണ്ട് ജലീയവിശ്ലേഷണത്തിനു വിധേയമാക്കി ലായനിയെ അമ്ലവത്കരിച്ചശേഷം ഈഥർ ഉപയോഗിച്ച് നിഷ്കർഷണം ചെയ്ത് അസറ്റൊ അസറ്റിക് അമ്ലം ഉണ്ടാക്കാം.
താഴ്ന്ന താപനിലയിൽ ഈ ഈഥർ ലായനി ബാഷ്പീകരിച്ചാൽ പരലാകൃതിയുള്ള അമ്ളം ലഭിക്കും.
അസ്ഥിരപ്രകൃതിയായതിനാൽ ഉത്പന്നമാകുന്നതോടൊപ്പം വിഘടിച്ച് അസറ്റോണും(CH 3 COCH 3 ) കാർബൺഡൈഓക്സൈഡും(CO 2 ) ആയിത്തീരുവാനുള്ള പ്രവണത പ്രകാശിപ്പിക്കുന്നു.
CH 3 COCH 2 COOH → CH 3 COCH 3 + CO 2 .
എല്ലാബീറ്റാ കീറ്റോണികാമ്ലങ്ങളും ഇതുപോലെ അസ്ഥിരങ്ങളാണു്.
എന്നാൽ ട്രൈ ഫ്ളൂറൊ അസറ്റൊ അസറ്റിക് അമ്ലം കുറെയൊക്കെ സ്ഥിരതയുള്ളതായിക്കാണുന്നു.
അസറ്റൊ അസറ്റിക് അമ്ലത്തിന്റെ ഈഥൈൽ എസ്റ്ററിന് അസറ്റൊ അസറ്റിക് എസ്റ്റർ എന്നാണ് സാധാരണയായി പറഞ്ഞുവരുന്നത്.
ഈ എസ്റ്ററിന്റെ രൂപത്തിലാണ് പ്രസ്തുത അമ്ലത്തിന്റെ വ്യാവസായികമായ പ്രാധാന്യം.
പ്രമേഹരോഗികളുടെ ശരീരത്തിൽ ഉപാപചയത്തിന്റെ തകരാറുകൾമൂലം കീറ്റോൺ ബോഡികൾ (ketone bodies) ധാരാളമായി ഉണ്ടാകുന്നതാണു്.
കീറ്റോൺ ബോഡികളിൽ അസറ്റൊ അസറ്റിക് അമ്ളവും ഉൾപ്പെടുന്നു.
മൂത്രത്തിൽ ഈ അമ്ലമുണ്ടോ എന്നു പരിശോധിക്കുവാനായി അമോണിയം ഹൈഡ്രോക്സൈഡ്, അമോണിയം സൾഫേറ്റ് എന്നിവ ചേർത്തശേഷം സോഡിയം നൈട്രൊപ്രുസൈഡ് ഒഴിക്കുമ്പോൾ പെർമാങ്ഗനേറ്റിന്റേതുപോലുള്ള നിറം കണ്ടാൽ ഈ അമ്ളം ഉണ്ടെന്നു തീരുമാനിക്കാം.
മൂത്രത്തിൽ ഇത്തരം കീറ്റോണിക പദാർഥങ്ങൾ കാണുന്നത് രോഗത്തിന്റെ ഉത്കടാവസ്ഥയെയാണ് സൂചിപ്പിക്കുന്നതു്.
അവലംബം ↑ Dawson, R. M. C., et al., Data for Biochemical Research , Oxford, Clarendon Press, 1959.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അസറ്റൊ അസറ്റിക് അമ്ളം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അസറ്റ്‌ലീൻ ഇംഗ്ലീഷ് വിലാസം https://ml.wikipedia.org/wiki/Acetylene
അസറ്റ്‌ലീൻ ശാസ്ത്രീയ നാമം : ശാസ്ത്രീയ നാമം : ഈഥൈൻ ( Ethyne ) എന്നത് C 2 H 2 എന്ന രാസ സൂത്രത്തിൽ അറിയപ്പെടുന്ന ഒരു സംയുക്തമാണ്.
ഈ ഹൈഡ്രോ കാർബൺ ,  ഏറ്റവും ലളിതമായ ആൽക്കൈൻ ആണു .
ഈ നിറമില്ലാത്ത വാതകം ഇന്ധനം ആയി ഉപയോഗിക്കുന്നു.
സാധാരണ ആയി മണം ഇല്ലാത്ത വാതകം ആണിത്.
എങ്കിലും  വ്യാവസായിക ആവശ്യങ്ങൾക്ക് ഉപയോഗിക്കുന്ന ഈഥൈനു മണം ഉണ്ടായിരുക്കും.
അതിൽ അടങ്ങിയിട്ടുള്ള മാലിന്യങ്ങൾ കാരണമാണ് മണം ഉണ്ടാകുന്നത്.
ആൽക്കൈൻ  എന്ന നിലയിൽ  അസറ്റ്‌ലീൻ  അപൂരിതമാണ്.
ത്രിബന്ധനം വഴി രണ്ടു കാർബൺ ആറ്റങ്ങൾ ബന്ധിച്ചിരിക്കുന്നു.
കണ്ടെത്തുന്നു
എഡ്മണ്ട് ഡേവി ആണ് 1836 ഇൽ അസറ്റ്ലീൻ കണ്ടുപിടിക്കുന്നത്.
അദ്ദേഹം ഇതിനെ "പുതിയ ഒരു ഹൈഡ്രജൻ കാർബറേറ്റ് " എന്നാണു വിളിച്ചത് .
ഇതിനെ അസറ്റ്ലീൻ എന്ന പേര് നൽകിയത്  1860 ഇൽ ഫ്രഞ്ച് രസതന്ത്രജ്ഞൻ ആയ മാർസെലിൻ ബെര്ത്തെലോട്ട് ആയിരുന്നു.
ഓർഗാനിക് സംയുക്തങ്ങൾ ആയ മെഥനൊൾ , എഥനോൾ തുടങ്ങിയവയെ ചൂടുള്ള ട്യൂബിൽ കൂടെ കടത്തിയാണ് മാർസെലിൻ , അസറ്റ്ലീൻ നിർമ്മിച്ചത് .
ഇദ്ദേഹം പിന്നീട് ഒരു കാർബൺ ആർക്ക്  ലൂടെ ഹൈഡ്രജൻ കടത്തിവിട്ടു കൊണ്ട് നേരിട്ട് അസറ്റ്ലീൻ നിർമിച്ചു .
വ്യാവസായിക ഉൽപാദനം
ഇന്ന് അസറ്റ്‌ലീൻ നിർമ്മിക്കുന്നത്  മീഥേൻ ന്റെ ഭാഗിക ജ്വലനം വഴിയാണ്.
ഹൈഡ്രോ കാർബണുകളെ  ക്രാക്കിങ് നടത്തിയും അസറ്റ്‌ലീൻ നിർമ്മിക്കാറുണ്ട് .
അങ്ങനെ ഉള്ള രാസ പ്രവർത്തനത്തിന്റെ ഉപോല്പ്പന്നമാണ് ഇത്.
വ്യാവസായിക ഉപയോഗം
അസറ്റ്‌ലീൻ വ്യാപകമായി ഉപയോഗിക്കുന്നത് വെൽഡിങ്ങ് , കട്ടിംഗ് തുടങ്ങിയ ആവശ്യങ്ങൾക്കാണ് .
വലിയ കപ്പലുകൾ വരെ 
പൊളിക്കുവാൻ അസറ്റ്‌ലീൻ ഉപയോഗിക്കുന്നു .
അസറ്റ്‌ലീൻ , ഓക്സിജന്റെ സാന്നിധ്യത്തിൽ ജ്വലിക്കുമ്പോൾ  3300 °C താപം ഉണ്ടാകുന്നു.
സാധാരണ ഉപയോഗിക്കുന്ന ഇന്ധനങ്ങളിൽ ഏറ്റവും ചൂട് കൂടുതൽ ഉണ്ടാക്കുന്നത്‌  ഈ ഓക്സാഅസറ്റ്‌ലീൻ ആണ്.
അസവർണർക്ക് നല്ലത് ഇസ്‌ലാം
1936 ൽ കേരള തിയ്യ യൂത്ത് ലീഗ് പ്രസിദ്ധീകരിച്ച ഒരു ഗ്രന്ഥമാണ്‌ അസവർണർക്ക് നല്ലത് ഇസ്ലാം .
കേരളകൗമുദി സ്ഥാപക പത്രാധിപരായിരുന്ന കെ. സുകുമാരൻ , എസ്.എൻ.ഡി.പി യോഗം നേതാക്കളായിരുന്ന കെ.പി. തയ്യിൽ, എ.കെ. ഭാസ്കർ, സഹോദരൻ അയ്യപ്പൻ , ഒറ്റപ്പാലം പി.കെ. കുഞ്ഞുരാമൻ എന്നിവർ ചേർന്ന് എഴുതിയതാണ്‌ ഈ പുസ്തകം .
അയിത്തത്തിന്റെ നുകത്തിൽ നിന്ന് രക്ഷപ്പെടാൻ ഇസ്ലാം ആണ്‌ നല്ലതെന്ന് ആഹ്വാനം ചെയ്തുകൊണ്ടുള്ളതായിരുന്നു ഈ ഗ്രന്ഥം.
ലേഖകർ എല്ലാം ഈഴവ നേതാക്കളായിരുന്നു.
വി. രാമസ്വാമി നായ്കരുൾപ്പെടെയുള്ളവരുടെ ആശംസകളും ഉദ്ബോധനങ്ങളും ഇതിൽ  ഉൾപ്പെടുത്തിയിട്ടുണ്ട്.
കൃതിയിലെ കെ.സുകുമാരന്റെ ലേഖനത്തിൽ ഇങ്ങനെ എഴുതിയിരിക്കുന്നു: “ ഒരുജാതി, ഒരുദൈവം, ഒരുമതം' എന്ന ശ്രീനാരായണ സ്വാമിയവർകളുടെ മുദ്രാവാക്യങ്ങൾ ഏകദേശമെങ്കിലും പരിപൂർത്തിയായി പ്രതിഫലിച്ചുകാണുന്നത് ഇസ്‌ലാംമതക്കാരുടെ ഇടയിലാണ്. ഇവരുടെ ഇടയിൽ കല്ലുകെട്ടി ഉറപ്പിച്ചുവെച്ചപോലെ തോന്നുന്ന ഒരു ജാതിഭേദവും ഇല്ലെന്ന് നിസ്സംശയം പറയാവുന്നതാണ്. 'ഏതൊരു ദിക്കിൽ ധർമം ക്ഷയിച്ച് അധർമം വർധിക്കുന്നുവോ അവിടെ ധർമരക്ഷക്കുവേണ്ടി ഞാൻ അവതരിക്കും' എന്നതിനുപകരം 'ഞാൻ എന്റെ നബിമാരെ അയക്കും' എന്നാക്കിയാൽ ഇസ്‌ലാംമതത്തിന്റെ അടിസ്ഥാനമായ മുദ്രാവാക്യമായി. 'ഇസ്‌ലാം' എന്നാൽ സമാധാനം എന്നാണർഥം.' ”
അവലംബം ↑ ↑ ↑ അസവർണർക്ക് നല്ലത് ഇസ്ലാം-Google Docs ↑ ഉത്തരകാലം, 2013-12-26 ↑ തോറ്റവർക്കും ചരിത്രമുണ്ട്, സുപ്രഭാതം 2018-04-08 ↑ അസവർണരും 'ഒരു സുകുമാരനും' -ഡോ.
എം.എസ്. ജയപ്രകാശ്, മാധ്യമം ഓൺലൈൻ ഓഗസ്റ്റ് 19 ,2010 (Dead link)
അസാഗ്നി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Assagny_National_Park
അസാഗ്നി ദേശീയോദ്യാനം, കോട്ട് ദ്’ഇവാറിൽ (ഐവറി കോസ്റ്റ്) സ്ഥിതിചെയ്യുന്ന ഒരു ദേശീയോദ്യാനമാണ്.
അബിജന്റെ പടിഞ്ഞാറ് ഭാഗത്ത് ഏകദേശം 75 കി.
മീ (47 മൈൽ) തീരത്ത് ബന്ദമാ നദിയുടെ മുഖത്തിനും എബ്രി ലഗൂണിനും ഇടയിലാണ് ഇത് സ്ഥിതി ചെയ്യുന്നത്, കൂടാതെ ഏകദേശം 17,000 ഹെക്ടർ (42,000 ഏക്കർ) വിസ്തൃതിയുണ്ട്.
ഗിനിയ ഉൾക്കടലിനോട് ചേർന്ന് ഐവറി കോസ്റ്റിലാണ് അസാഗ്നി നാഷണൽ പാർക്ക് സ്ഥിതി ചെയ്യുന്നത്.
പടിഞ്ഞാറ് ബന്ദമാ നദിയും കിഴക്ക് എബ്രി ലഗൂണും സ്ഥിതിചെയ്യുന്നു.
ഇവ രണ്ടിനെയും ബന്ധിപ്പിക്കുന്ന സഞ്ചാരയോഗ്യമായ അസാഗ്നി കനാൽ ഈ പാർക്കിലൂടെ കടന്നുപോകുന്നു.
പാർക്കിന് ചുറ്റും അൽപ്പം ഉയർന്ന നിലമുണ്ട്.
കൂടാതെ വിശാലമായ പലപ്പോഴും വെള്ളക്കെട്ടുള്ള ജലനിരപ്പിൽ ഏറ്റക്കുറച്ചിലുണ്ടാകുന്ന തടം ഉൾക്കൊള്ളുന്നു.
ഇവിടുത്തെ കാലാവസ്ഥ വർഷം മുഴുവനും ഈർപ്പമുള്ളതാണ്.
ശരാശരി 2,300 മില്ലിമീറ്റർ (91 ഇഞ്ച്) മഴ ലഭിക്കും.
പാർക്കിന്റെ മൂന്നിൽ രണ്ട് ഭാഗവും കണ്ടൽക്കാടുകളാൽ ആധിപത്യം പുലർത്തുന്ന ചതുപ്പുകൾ ഉൾക്കൊള്ളുന്നു.
കൂടാതെ കുറച്ച് ഈർപ്പമുള്ള വനവും തീരദേശ സവന്നയും ഉണ്ട്.
പാർക്കിന് വിനോദസഞ്ചാര സാധ്യതകളുണ്ട്.
അസറ്റിക് അമ്ലം ഇംഗ്ലീഷ് വിലാസം https://ml.wikipedia.org/wiki/Acetic_acid
ദുർബല അമ്ലമായ ഒരു ഓർഗാനിക് സംയുക്തമാണ് അസറ്റിക് അമ്ലം .
ഇതിൻറെ രാസസമവാക്യം CH 3 COOH ആണ്.
ശുദ്ധമായ അസറ്റിക് അമ്ലം നിറമില്ലാത്ത ദ്രാവകമായി കാണപ്പെടുന്നു.
ഇത് 16.5 ഡിഗ്രി സെൽഷ്യസിൽ ഖനീഭവിക്കുമ്പോൾ നിറമില്ലാത്ത ക്രിസ്റ്റലാകൃതിയുള്ള ഖരമായി മാറുന്നു.
വ്യാവസായിക രസതന്ത്രത്തിലെ ഏറ്റവും പ്രധാനപ്പെട്ട കെമിക്കൽ റീഏജൻറുകളിലൊന്നായ അസറ്റിക് അമ്ലം ലളിതമായ കാർബോക്സിലിക് അമ്ലങ്ങളിലൊന്നാണ്.
ശീതള പാനീയങ്ങളിലുപയോഗിക്കുന്ന പോളിഎഥിലീൻ ടെറാഫ്താലേറ്റ്, ഫോട്ടോഗ്രാഫിക് ഫിലിമിലുപയോഗിക്കുന്ന സെല്ലുലോസ് അസറ്റേറ്റ് , മരപ്പശയിൽ ഉപയോഗിക്കുന്ന പോളിവിനൈൽ ക്ലോറൈഡ് എന്നിവ വ്യാവസായികമായി നിർമ്മിക്കാൻ അസെറ്റിക് അമ്ലം ഉപയോഗിക്കുന്നു.
6.5 മില്യൺ ടൺ പ്രതി വർഷം(Mt/a) എന്നതാണ് ആഗോളമായുള്ള അസെറ്റിക് അമ്ലത്തിൻറെ ആവശ്യം.
ഇതിൽ 1.5 Mt/a റീസൈക്ലിങ് മുഖേനയാണ് ഉത്പാദിപ്പിക്കുന്നത്.
ബാക്കി പെട്രോകെമിക്കൽ സംഭരണങ്ങളിൽ നിന്നും ജൈവ ഉറവിടങ്ങളിൽ നിന്നുമാണ് ഉത്പാദിപ്പിക്കുന്നത്.
സ്വാഭാവിക പുളിപ്പിക്കൽ വഴിയാണ് ഡയല്യൂട്ട് അസെറ്റിക് അമ്ലം ഉത്പാദിപ്പിക്കുന്നത്.
വിന്നാഗിരി എന്ന പേരിലാണ് ഗാർഹികമായി ഇതറിയപ്പെടുന്നത്.
കള്ള് അധികമായി പുളിച്ചുകഴിയുമ്പോൾ കിട്ടുന്നത് വിന്നാഗിരിയാണ്‌.
അസെറ്റം എന്ന ലാറ്റിൻ പദത്തിൽ നിന്നാണ് അസറ്റിക് എന്ന പേര് ഉത്ഭവിച്ചത്.
ലത്തീൻ ഭാഷയിൽ വിന്നാഗിരി എന്നാണ് ഇതിനർത്ഥം.
രാസഗുണങ്ങൾ
അസറ്റിക് അമ്ലത്തിലുള്ള കാർബോക്സിലിക് ഗ്രൂപ്പിലെ(−COOH) ഹൈഡ്രജൻ ആറ്റമാണ് അമ്ല സ്വഭാവം നൽകുന്നത്.
ഇതൊരു ദുർബല അമ്ലമാണ്.
ജലീയലായനിയിൽ മോണോപ്രോട്ടിക് അമ്ലമായി ഇത് വർത്തിക്കുന്നു, pK a മൂല്യം 4.75 ആണ്.
അസറ്റേറ്റാണ്(CH 3 COO − ) ഇതിൻറെ കോഞ്ചുഗേറ്റ് ക്ഷാരം .
Cyclic dimer of acetic acid; dashed lines represent hydrogen bonds.
അസെറ്റിക് അമ്ലത്തിൻറെ ക്രിസ്റ്റൽ ഘടന വ്യക്തമാക്കുന്നത് മോളിക്യൂളുകൾ ജോടികളായി ഡൈമറുകളാവുകയും ഈ ഡൈമറുകൾ ഹൈഡ്രജനുമായി ബന്ധനത്തിലാവുകയും ചെയ്യുന്നു.
എഥനോൾ ,ജലം എന്നിവയെപ്പോലെ ദ്രവീയ അസെറ്റിക് അമ്ലം ഒരു ഹൈഡ്രോഫിലിക് പ്രോട്ടിക് ലായകമാണ്.
രാസപ്രവർത്തനങ്ങൾ നിർമ്മാണം Purification and concentration plant for acetic acid in 1884
ബാക്ടീരിയൽ ഫെർമെൻറേഷൻ വഴിയാണ് അസറ്റിക് അമ്ലം നിർമ്മിക്കുന്നത്.
രാസവ്യവസായത്തിൽ 75 ശതമാനം അസറ്റിക് അമ്ലം നിർമ്മിക്കുന്നത് മെഥനോൾ കാർബോണലൈസേഷൻ വഴിയാണ് .
പ്രതിവർഷം 5 മില്യൺ ടൺ ആണ് ലോകത്തെ മൊത്ത ഉല്പാദനം.
ഇതിൽ പകുതിയും നിർമ്മിക്കുന്നത് അമേരിക്കയാണ് .
സെലാനീസ് , ബിപി കെമിക്കൽസ് എന്നിവരാണ് മുഖ്യ നിർമ്മാതാക്കൾ.
മില്ലേനിയം കെമിക്കൽസ് , സ്റ്റെർലിങ് കെമിക്കൽസ് , സാംസംഗ് , ഈസ്റ്റ്മാൻ എന്നിവരാണ് മറ്റ് നിർമ്മാതാക്കൾ.
മെഥനോൾ കാർബോണലൈസേഷൻ
മെഥനോൾ കാർബോണലൈസേഷൻ വഴിയാണ് അസറ്റിക് അമ്ലം മുഖ്യമായും നിർമ്മിക്കുന്നത്.
ഇവിടെ മെഥനോളും കാർബൺ മോണോക്സൈഡും തമ്മിൽ പ്രവർത്തിച്ച് അസറ്റിക് അമ്ലം ഉണ്ടാവുന്നു.
CH 3 OH + CO → CH 3 COOH
പ്രക്രിയയിൽ അയഡോമെഥെയൻ മധ്യമമായി ഉപയോഗിക്കുന്നു.
മൂന്ന് ഘട്ടങ്ങളായമാണ് പ്രക്രിയ നടക്കുന്നത്.
രണ്ടാം ഘട്ടമായ കാർബോണലൈസേഷന് അഭികാരകം അത്യാവശ്യമാണ്.
ഏതെങ്കിലും ലോഹ കോംപ്ലക്സ് അഭികാരകമായി ഉപയോഗിക്കുന്നു.
(1) CH 3 OH + HI → CH 3 I + H 2 O (2) CH 3 I + CO → CH 3 COI (3) CH 3 COI + H 2 O → CH 3 COOH + HI
ഈ പ്രക്രിയയിൽ തന്നെ അസെറ്റിക് അൺഹൈഡ്രൈഡ് ഉത്പാദിപ്പിക്കാവുന്നതാണ്.
അസറ്റാൽഡിഹൈഡ് ഓക്സിഡേഷൻ ഉപയോഗങ്ങൾ അസെറ്റിക് അമ്ലം ഉള്ള ലാബിലുപയോഗിക്കുന്ന 2.5- ലിറ്റർ കുപ്പി
വിവിധ രാസസംയുക്തങ്ങളുടെ നിർമ്മാണത്തിനായുള്ള കെമിക്കൽ റീഏജൻറായി അസെറ്റിക് അമ്ലം ഉപയോഗിക്കുന്നു.
എന്നാൽ വിനൈൽ അസറ്റേറ്റ് മോണോമെറിൻറെ നിർമ്മാണത്തിനാണ് കുടുതലായും അസെറ്റിക് അമ്ലം ഉപയോഗിക്കുന്നത്.
എന്നാൽ വിന്നാഗിരിയിലുപയോഗിക്കുന്ന അസെറ്റിക് അമ്ലത്തിൻറെ അളവ് താരതമ്യേന കുറവാണ് .